

PROJEKTS uz 22.04.2024.

vēlamais datums izskatīšanai Attīstības komitējā: 15.05.2024.

domē: 30.05.2024.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par adrešu maiņu un īpašumu nosaukumu sakārtošanu objektiem pie Reņģu un citām ielām Garciemā**

Ar Ādažu novada pašvaldības domes 2022. gada 22. jūnija lēmumu Nr. 291 “Par adrešu sakārtošanu Carnikavas pagastā” pašvaldības Centrālas pārvaldes Nekustamā īpašuma nodaļai tika uzdots līdz 2024. gada 31. decembrim organizēt adrešu sakārtošanas pasākumus Carnikavas pagastā, veicot to secīgi, un sākot ar objektiem Garciemā.

Ādažu novada pašvaldības Adrešu sakārtošanas darba grupa (turpmāk – Darba grupa) veic adrešu sakārtošanu Garciemā Delfīnu, Roņu un Vaļu ielu rajonā divos posmos, sākotnēji sakārtojot ielu tīklu un vēlāk mainot adreses ielām piegulošiem īpašumiem.

Ar domes 25.04.2024. lēmumu Nr. 137. “Par Reņģu, Medūzu, Vēzīšu, Gliemežu un Brētliņu ielu reģistrāciju un Delfīnu un Roņu ielu izvietojuma precizējumu Garciemā” tika sakārtots ielu tīkls.

Ar lēmumu paredzēts pabeigt adrešu sakārtošanu Delfīnu, Roņu un Vaļu ielu rajonā, piesaistot īpašumu (adresācijas objektu) adreses attiecīgo ielu numuriem.

Par plānotu adrešu maiņu dome informēja adresācijas objektu īpašniekus un adresēs reģistrētus uzņēmumus, nosūtot uz deklarētajām un juridiskajām adresēm 21.03.2024. paziņojumu (reģ. ar Nr. ĀNP/1-12-1/24/486) “Par plānotu adrešu maiņu objektiem pie Delfīnu, Roņu, Vaļu, Reņģu, Medūzu, Vēzīšu, Gliemežu un Brētliņu ielām Garciemā”. Adresācijas objektu īpašnieku un iedzīvotāju komentāri netika saņemti.

Ministru kabineta 29.06.2021. noteikumu Nr. 455 “Adresācijas noteikumi” (turpmāk –Noteikumi) 9. punkts nosaka, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, ja tā neatbilst šo noteikumu prasībām.

Noteikumu 15. **punkts** nosaka, ka ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam. Divu mēnešu laikā pēc ielu izveides un nosaukumu piešķiršanas tām pašvaldība pieņem lēmumu par iepriekš piešķirto adrešu maiņu, apbūvei paredzētās zemes vienības vai ēkas nosaukumu aizstājot ar numuru un piesaistot to ielas nosaukumam.

Noteikumu 18.1 apakšpunkts nosaka, ka ciemos apbūvei paredzētu zemes vienību un ēku numurus ielās piešķir šādā kārtībā – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 9., 15., 18.1. un 20. punktu, kā arī Attīstības komitejas 15.05.2024. atzinumu, Ādažu novada pašvaldības dome

**NOLEMJ:**

1. Mainīt adreses 376 objektiem pie Delfīnu, Roņu, Vaļu, Reņģu, Medūzu, Vēzīšu, Gliemežu un Brētliņu ielām Garciemā, Carnikavas pagastā, Ādažu novadā, atbilstoši sarakstam (1. pielikums).
2. Likvidēt īpašumu nosaukumus saskaņā ar sarakstu (2. pielikums).
3. Pašvaldības Centrālās pārvaldes:
	1. Administratīvajai nodaļai šo lēmumu nosūtīt Valsts zemes dienestam uz e-adresi un Rīgas rajona tiesai uz e-pasta adresi rigasrajons@zemesgramata.lv;
	2. Nekustamā īpašuma nodaļai nedēļas laikā pēc 1. punktā noteikto adrešu reģistrēšanas Valsts zemes dienestā nosūtīt adresācijas objektu īpašniekiem paziņojumu par adreses maiņu pa pastu uz deklarēto dzīvesvietu vai juridisko adresi;
	3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar 1. pielikumā norādītajām adresēm.
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ VZD uz e-adresi, Rīgas rajona tiesai uz e-pasta adresi rigasrajons@zemesgramata.lv

@ IDRV, ADN, NĪN, SAN

N.Rubina 28776519